માળિયા તાલુકાના જુના ઘાંટીલા, વેજલપર, રોહીશાળા, મંદરકી, કુંભારિયા, વેણાસર, ચીખલી અને અણીયારી સહિતના ૧૬ ગામોમાં પ્રજાને ચાર દિવસે પીવાનું પાણી મળે છે જેથી નાગરિકો અનેક સમસ્યાઓનો સામનો કરી રહ્યા છે તો આકરા તાપમાં ચાર દિવસે પીવાનું પાણી મળતું હોવાથી આ સમસ્યાને વાચા આપવા માટે મોરબીના ધારાસભ્ય બ્રિજેશ મેરજાએ જીલ્લા કલેકટરને રજૂઆત કરી સમસ્યાનું તાકીદે નિરાકરણ લાવવાની માંગ કરી છે તેમજ ખાખરેચી વોટર વર્કસમાં પુરતો પાણીનો જથ્થો નર્મદા પાઈપલાઈનમાંથી ખીરઈ સંપ દ્વારા મળતો રહે તેવી વ્યવસ્થા કરવાની માંગ કરી છે.